|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

| TDP-43*TARDBP* |
| --- |
| Alia nomina | TDP43*TAR DNA-binding protein* |
| **Locus geni (homo)** |
| Chromosomate 1 locatum |
| **Chromosoma** | 1 (humanum) |
| Locus | 1p36.22 (homo) |
| Structura |
| TDP-43 |
| Cognitores |
| *OMIM* | 605078 |

**TDP-43** est proteinum ad ADN et ARN cum elemento trans-activatione responso (communiter *TAR DNA* dictum) ligans. Est simul pars metabolismi ARN.

Momentum in degeneratione lobulari frontotemporali, sclerosi laterali amyotrophica et morbo Alzheimeriano habere videtur, quo copiae phosphoro oneratae (*hyperphosphorylatae*) ubiquitinoque (*ubiquitinatae*) eorum proteinorum corpuscula inclusionis aggregunt.

Abbreviatura "TDP" de verbis Anglicis *trans-activation response element DNA-binding protein* ac numerus nominis "43" de proteini pondere, 43 kDa enim, derivantur. Nomen geni eius est TARDBP, apud homines in chromosomate 1 locatum.

Natura TDP-43
-------------

TDP-43 primum anno 1995 ab virologicis descriptum est.

### Structura proteini

Numerus aminoacidorum est 414, pondus suum 43 kDa est.

Neuropathologia
---------------

Saepe in morbis neurodegenerativis copiae phosphoro oneratae (*hyperphosphorylatae*) ubiquitinoque (*ubiquitinatae*) eorum proteinorum corpuscula inclusionis aggregunt. Nominantur commutationes iuxta moleculas TDP-43 *proteinopathia TDP-43*, aggregationes *amyloidi* formationem. Adhuc tamen contextus incertus ob dependentiam aliarum rerum pathologicarum videtur.

Videtur, ut uterque hippocampus sclerose (sclerosis hippocampalis) affectus sit.

Contextus cum morbis neurodegenerativis
---------------------------------------

In quibusdam morbis neurodegenerativis degenerationum lobularium frontotemporalium et sclerosis lateralis amyotrophicae copiae proteinorum TDP-43 corpuscula inclusionis aggregunt. Nuper encephalopathia limbica, morbo Alzheimeriano similis, cum corpusculis TDP-43 inclusionis descripta est. In his corpusculis pathologicis proteina TDP-43 coniunctiones cum phosphato et ubiquitino, demum sectiones patiuntur, et insolubiles fiunt.

Adhuc non minus quam 38 mutationes geneticae apud aegrotos cum sclerosi laterali amyotrophica atque degeneratione lobulari frontotemporali in periodicis scientificis divulgatae sunt.

### Degeneratio lobularis frontotemporalis

 Pagina principalis est: Degeneratio lobularis frontotemporalis 
### Sclerosis lateralis amyotrophica

 Pagina principalis est: Sclerosis lateralis amyotrophica 
### Morbus Alzheimerianus

 Pagina principalis est: Morbus Alzheimerianus 
Relatio cum morbo Alzheimeriano iam suspicabatur, insuper varia exempla molecularia accumulationis TDP-43 ope anticorporum observata sunt.

### Encephalopathia TDP-43 limbica

Anno 2019 genus encephalopathiae limbicae novae descriptum est, ab Nelson et al. notione *encephalopathiae TDP-43 aetati relata limbicae praedominantis* propositum.

Notae
-----

1. ↑  Anglice: *TAR = trans-activation response element or transactive response, DNA = deoxyribonucleic acid*.
2. ↑  Ou S. H. Wu F. et al. (Iun 1995). "Cloning and characterization of a novel cellular protein, TDP-43, that binds to human immunodeficiency virus type 1 TAR DNA sequence motifs". *Journal of virology* **69** (6): 3584-96
3. ↑  Neumann M. Sampathu D. M. et al. (Oct 2006). "Ubiquitinated TDP-43 in frontotemporal lobar degeneration and amyotrophic lateral sclerosis". *Science* **314** (5796): 130-3
4. ↑  Prasad A. Bharathi V. Sivalingam V. Girdhar A. Patel B. K. (Feb 2019). "Molecular Mechanisms of TDP-43 Misfolding and Pathology in Amyotrophic Lateral Sclerosis". *Frontiers in molecular neuroscience* **12**: 25
5. ↑  Forman M. S. Trojanowski J. Q. Lee V. M.-Y. (Oct 2007). "TDP-43: a novel neurodegenerative proteinopathy". *Current opinion in neurobiology* **17** (5): 548-55
6. ↑  Takeda T. (Feb 2018). "Possible concurrence of TDP-43, tau and other proteins in amyotrophic lateral sclerosis/frontotemporal lobar degeneration". *Neuropathology* **38** (1): 72-81
7. ↑  Nelson P. T. Schmitt F. A. et al. (Mai 2011). "Hippocampal sclerosis in advanced age: clinical and pathological features". *Brain* **134** (Pt 5): 1506-18
8. ↑  Tremblay C. St-Amour I. Schneider J. Bennett D. A. Calon F. (2011). "Accumulation of transactive response DNA binding protein 43 in mild cognitive impairment and Alzheimer disease". *Journal of neuropathology and experimental neurology* **9** (9): 788-98
9. ↑  Tomé S. O. Vandenberghe R. et al. (Apr 2020). "Distinct molecular patterns of TDP-43 pathology in Alzheimer's disease: relationship with clinical phenotypes". *Acta neuropathologica communications* **8** (1): 61
10. ↑  Nelson P. T. Dickson D. W. Trojanowski J. Q. Jack C. R. Boyle P. A. Arfanakis K. Rademakers R. et al. (2019). "Limbic-predominant age-related TDP-43 encephalopathy (LATE): consensus working group report". *Brain* **142** (6): 1503-27 , in periodicis Anglice *LATE* dictum

Nexus interni
-------------

* Amyloidum beta
* Dementia frontotemporalis
* Neurodegeneratio
* Proteinum tau

Nexus externus
--------------

* Hans F. (2014). Dissertatio inauguralis de TDP-43. **(Anglice)**